CELEX: 62016TA0314
Language: el
Date: 2018-11-27 00:00:00
Title: Συνεκδικασθείσες υποθέσεις T-314/16 και T-435/16: Απόφαση του Γενικού Δικαστηρίου της 27ης Νοεμβρίου 2018 — VG κατά Επιτροπής [Πρόσβαση στα έγγραφα — Κανονισμός (ΕΚ) 1049/2001 — Έγγραφα και πληροφορίες που αφορούν απόφαση της Επιτροπής περί καταγγελίας «συμφωνητικού συμμετοχής στην Team Europe» — Άρνηση χορηγήσεως προσβάσεως — Εξαίρεση σχετική με την προστασία της ιδιωτικής ζωής και την προστασία των ατόμων — Προστασία των προσωπικών δεδομένων — Κανονισμός (ΕΚ) 45/2001 — Άρνηση διαβιβάσεως — Άρθρα 7, 47 και 48 του Χάρτη των Θεμελιωδών Δικαιωμάτων — Εξωσυμβατική ευθύνη]

4.2.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 44/20
            
         
      Απόφαση του Γενικού Δικαστηρίου της 27ης Νοεμβρίου 2018 — VG κατά Επιτροπής
      (Συνεκδικασθείσες υποθέσεις T-314/16 και T-435/16) (1)
      
      ([Πρόσβαση στα έγγραφα - Κανονισμός (ΕΚ) 1049/2001 - Έγγραφα και πληροφορίες που αφορούν απόφαση της Επιτροπής περί καταγγελίας «συμφωνητικού συμμετοχής στην Team Europe» - Άρνηση χορηγήσεως προσβάσεως - Εξαίρεση σχετική με την προστασία της ιδιωτικής ζωής και την προστασία των ατόμων - Προστασία των προσωπικών δεδομένων - Κανονισμός (ΕΚ) 45/2001 - Άρνηση διαβιβάσεως - Άρθρα 7, 47 και 48 του Χάρτη των Θεμελιωδών Δικαιωμάτων - Εξωσυμβατική ευθύνη])
      (2019/C 44/24)
      Γλώσσα διαδικασίας: η γαλλική
      
         Διάδικοι
      
      
         Προσφεύγουσα-ενάγουσα: VG, υπό την ιδιότητα της καθολικής διαδόχου του MS (εκπρόσωποι: αρχικώς L. Levi και M. Vandenbussche, στη συνέχεια L. Levi, δικηγόροι)
      
         Καθής-εναγομένη: Ευρωπαϊκή Επιτροπή (εκπρόσωποι: F. Clotuche-Duvieusart και A. Simon, στη συνέχεια F. Clotuche-Duvieusart και B. Mongin)
      
         Αντικείμενο
      
      Αφενός, αίτημα βάσει του άρθρου 263 ΣΛΕΕ για την ακύρωση των από 2 Φεβρουαρίου και 19 Απριλίου 2016 αποφάσεων της Επιτροπής, με τις οποίες απορρίφθηκε το αίτημα του MS περί χορηγήσεως προσβάσεως σε έγγραφα που τον αφορούν, και της από 16 Ιουνίου 2016 αποφάσεως της Επιτροπής, με την οποία απορρίφθηκε το αίτημά του να του διαβιβαστούν τα δεδομένα προσωπικού χαρακτήρα που τον αφορούν και περιέχονται στα έγγραφα στα οποία αναφέρεται το εν λόγω αίτημα προσβάσεως και, αφετέρου, αίτημα βάσει του άρθρου 268 ΣΛΕΕ για ικανοποίηση της ηθικής βλάβης που ισχυρίζεται ότι υπέστη ο MS εξαιτίας αυτής της αρνήσεως χορηγήσεως προσβάσεως σε έγγραφα και διαβιβάσεως δεδομένων.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Ακυρώνει την απόφαση της Ευρωπαϊκής Επιτροπής, της 16ης Ιουνίου 2016, περί απορρίψεως του αιτήματος του MS να του διαβιβαστούν ορισμένα δεδομένα προσωπικού χαρακτήρα.
               
            
                  2)
               
               
                  Υποχρεώνει την Επιτροπή να καταβάλει στην VG, ως καθολική διάδοχο του MS, το ποσό των 5 000 ευρώ.
               
            
                  3)
               
               
                  Απορρίπτει κατά τα λοιπά την προσφυγή-αγωγή.
               
            
                  4)
               
               
                  Η VG και η Επιτροπή φέρουν εκάστη τα δικαστικά της έξοδα.
               
            
         (1)  EE C 63 της 27.2.2017.